  Майя Бывальцева 17-тӥ куарусёнэ Дэри ёросын гурт возёс ярмарка усьтӥськоз. Со сярысь ивортӥз ёрос администрациысь экономикаез азинтонъя управленилэн кивалтӥсез Евгений Леонтьев. «Гурт возёс продукциен вузкарон улэ 2 гектар висъямын. Интывыл тупатэмын: чарпа кисьтэмын, транспортлы паськыт пырон-потон лэсьтэмын. Ярмарка быдэс ар котькуд нунал ужалоз. Нырысь-валысь вузкарисьёслэсь дун уз басьтэ. Берлогес, куке ворсам павильонъёсты лэсьтон йылпумъяськоз, дун тырон сярысь ужпум вылысь ӝутэмын луоз», — валэктӥз Евгений Леонтьев. Вузкарон инты усьтӥськоз таӵе адресъя: Дэри черкогурт, Знатная ульча,2 (Дэри-Гольян, «Геолог» сад-бакча эштос — Аэропорт сюресъёс вожын). Отчы вуыны луоз мер транспортэн, басьяськисьёс понна нимысьтыз автобус али чакламтэ. Ярмаркаын нимаз адямиосын, гурт возёс предприятиосын но фермер возёсъёсын поттэм продукциез басьтыны луоз. Котькудӥз ярмаркае пыриськись Дэри ёрослэн администрацияз пусйиськоз, отын вань кулэ ужкагазъёсты эскерозы. Евгений Леонтьевлэн верамезъя, вань продукциез ӟечлыкезъя но чаклалозы. Тегъёс: Мерлык Удмуртия гуртвозёс автозавод вузкарон  